3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 469 της 31/31 Μαΐου 1965 (ΦΕΚ Α΄ 104) Περί συγχωνεύσεως και διατηρήσεως των παρά τω Ταμείω Προνοίας Κατωτέρων Πληρωμάτων Εμπορικού Ναυτικού Επιτροπών. Έχοντες υπ’ όψιν: 1.Τας διατάξεις του άρθρ. 5 του Ν.Δ. 4352/1964 «περί διατάξεων αφορωσών τους δημοσίους υπαλλήλους ως και περί καταργήσεως Συμβουλίων, Επιτροπών των Δημοσίων Υπηρεσιών κλπ.» (ΦΕΚ 135 Α΄) ως τούτο ετροποποιήθη υπό του άρθρ. 22 Ν.Δ. 4373/64 (ΦΕΚ 170 Α΄/64) και άρθρ. 14 Νόμ. 4439/64 (ΦΕΚ 35 Α΄). 2.Τας διατάξεις των άρθρ. 9 παρ. 1 και 11 παρ. 2 του Ν.Δ. 3737/1957 «περί Ταμείου Προνοίας Κατωτέρων Πληρωμάτων Εμπορικού Ναυτικού» (ΦΕΚ 168 Α΄/1957). 3.Το άρθρ. 2 Νόμ. 3141/1955 (ΦΕΚ 43 Α΄/55) «περί συστάσεως παρά τω Υ .Ε.Ν. Συμβουλίου Εμπορικού Ναυτικού». 4.Την υπ’ αριθ. 8/14.5.1965 γνωμοδότησιν του Σ.Ε.Ν. 5.Την υπ’ αριθ. 557/1965 γνωμοδότησιν του Συμβουλίου Επικρατείας, προτάσει του Προέδρου της Κυβερνήσεως και των Υπουργών Συντονισμού, Οικονομικών και Εμπορικής Ναυτιλίας, απεφασίσαμεν και διατάσσομεν: Άρθρον μόνον.-1.Αι κάτωθι Επιτροπαί λειτουργούσαι εις το Τ.Π.Κ.Π.Ε.Ν. δια την εν γένει εύρυθμον και κανονικήν διεξαγωγήν της υπηρεσίας του συγχωνεύονται και διατηρούνται ως ακολούθως: Α΄.Συγχωνεύονται η Επιτροπή Παραλαβής και Παραδόσεως Μισθίων (άρθρ. 11 παρ. 2 Ν.Δ. 3737/1957) και η Επιτροπή παρακολουθήσεως και Εποπτείας Ακινήτων (άρθρ. 11 παρ. 2 Ν.Δ. 3737/1957) εις μίαν επονομαζομένην Επιτροπήν Παραλαβής-Παραδόσεως Μισθίων και Παρακολουθήσεως και Εποπτείας Ακινήτων υπό την ως έπεται σύνθεσιν: 1) Εκ δύο υπαλλήλων του Ν.Α.Τ. 2) Εξ ενός μέλους του Δ. Συμβουλίου του Τ.Π.Κ.Π.Ε.Ν. Β΄.Διατηρείται η Διαχειριστική Επιτροπή Τ.Π.Κ. Π.Ε.Ν. (άρθρ. 17 παρ. 1 Ν.Δ. 3737/1957). 